พูดถึงไก่ทอดเที่ยงคืนน้อยคนนักที่จะไม่รู้จัก กินตั้งแต่มีสาขาเดียวจนปัจจุบันมีสามสาขาละค่ะ สำหรับสาขาที่มากินวันนี้คือสาขาต้นตำหรับ สำหรับที่ตั้งร้านอยู่บนถนนกำแพงดิน  ถ้ามาจากเส้นคูเมืองเลยสุริวงศ์บุ๊คเซ็นเตอร์จนเห็น 4 แยกจากนั้นเลี้ยวขวาร้านอยู่เข้าไปประมาณ 150 เมตรค่ะ

สำหรับทีเด็ดของร้านนอกจากไก่ทอดที่เป็นชื่อร้านแล้ว ทางร้านยังมีสามชั้นทอด ซี่โครงทอด  ไส้อ่อนทอด ต้องขอบอกว่าเป็นทีเด็ดไม่แพ้กันเลยค่ะ ทานคู่กับข้าวเหนียวร้อนๆอร่อยสุดๆเลยค่ะ ยังมีไข่ต้ม น้ำพริกหนุ่มอีก ร้านเปิดดึกค่ะ ปัจจุบันเริ่มเปิดประมาณ 22.00 – 5.00 น. ใครไปเที่ยวหิวๆก็มาแวะได้ คนเยอะแล้วแต่เวลาค่ะ ที่จอดรถก็หาเอาบริเวณหน้าร้านและตรงข้ามร้าน ราคาก็ไม่แพงมาก สายชอบกินดึกแนะนำให้มาลองกินค่ะติดใจแน่นอน